钦定古今图书集成/理学汇编/学行典/第254卷 > 夏仲瑚
## 钦定古今图书集成/理学汇编/学行典/第254卷 > 夏仲瑚

按《德安府志》：“夏仲瑚，字绍冈，隐居授徒。四十无子。妻
曹氏贤，劝置侧室。仲瑚曰：‘子之有无，命也，吾安之。俟
之侧室，非所愿也’。仲素积善行，好施与，遇岁祲不能
举火者，辄周之，士人朝夕不给者，资助之。行既久，家
计日落，而心恬如也。年四十五，生子应耀，复生子应
辉，皆蜚声黉序。孙陈常登贤书，曾孙琏琬，皆补弟子”
员，人谓“好施”之应云。